**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL BEŠEIMININKIO TURTO PRIĖMIMO**

2018 m. lapkričio 12 d. Nr. 34-1511

Lazdijai

Vadovaudamasi Lietuvos Respublikos vietos savivaldos įstatymo 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktu, 12 straipsnio 1 ir 2 dalimis, Alytaus apylinkės teismo 2018 m. rugsėjo 19 d. sprendimu civilinėje byloje Nr. e2YT-6845-780/2018, Alytaus apylinkės teismo 2018 m. rugsėjo 20 d. sprendimu civilinėje byloje Nr. e2YT-6737-780/2018 ir Alytaus apylinkės teismo 2018 m. spalio 11 d. sprendimu civilinėje byloje Nr. e2YT-7343-743/2018, Lazdijų rajono savivaldybės taryba n u s p r e n d ž i a:

1. Priimti Lazdijų rajono savivaldybės nuosavybėn ir perduoti Lazdijų rajono savivaldybės administracijai valdyti, naudoti ir disponuoti patikėjimo teise:

1.1. Molinės veršelių fermos griuvėsius, kurių pradinė vertė – 1,00 Eur, esančius Vidzgailų k., Būdviečio sen., Lazdijų r. sav.;

1.2. Buvusias fermas, kurių pradinė vertė – 1,00 Eur, esančias Žagarių k., Seirijų sen., Lazdijų r. sav.;

1.3. Gyvenamąjį namą (unikalus Nr. 4400-5072-3752), kurio vidutinė rinkos vertė – 4560,00 Eur, esantį Ežero g. 26, Babrauninkų k., Šventežerio sen., Lazdijų r. sav.

2. Įpareigoti Lazdijų rajono savivaldybės administraciją šio sprendimo 1.3 papunktyje nurodytą nekilnojamąjį turtą įregistruoti Nekilnojamojo turto registre.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Ineta Junelienė

2018-11-08

### LAZDIJŲ RAJONO SAVIVALDYBĖS TARYBOS SPRENDIMO

**„DĖL BEŠEIMININKIO TURTO PRIĖMIMO“ PROJEKTO**

**AIŠKINAMASIS RAŠTAS**

2018-11-08

Lazdijų rajono savivaldybės tarybos sprendimo projektas „Dėl bešeimininkio turto priėmimo“ paruoštas vadovaujantis Lietuvos Respublikos vietos savivaldos įstatymo 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktu, 12 straipsnio 1 ir 2 dalimis, Alytaus apylinkės teismo 2018 m. rugsėjo 19 d. sprendimu civilinėje byloje Nr. e2YT-6845-780/2018, Alytaus apylinkės teismo 2018 m. rugsėjo 20 d. sprendimu civilinėje byloje Nr. e2YT-6737-780/2018 ir Alytaus apylinkės teismo 2018 m. spalio 11 d. sprendimu civilinėje byloje Nr. e2YT-7343-743/2018.

Šio projekto tikslas:

1. Priimti Lazdijų rajono savivaldybės nuosavybėn ir perduoti Lazdijų rajono savivaldybės administracijai valdyti, naudoti ir disponuoti patikėjimo teise:

1.1. Molinės veršelių fermos griuvėsius, kurių pradinė vertė – 1,00 Eur, esančius Vidzgailų k., Būdviečio sen., Lazdijų r. sav.;

1.2. Buvusias fermas, kurių pradinė vertė – 1,00 Eur, esančias Žagarių k., Seirijų sen., Lazdijų r. sav.;

1.3. Gyvenamąjį namą (unikalus Nr. 4400-5072-3752), kurio vidutinė rinkos vertė – 4560,00 Eur, esantį Ežero g. 26, Babrauninkų k., Šventežerio sen., Lazdijų r. sav.

Lazdijų rajono savivaldybės administracijos direktoriaus 2016 m. rugsėjo 6 d. įsakymu Nr. 10V-729 sudaryta komisija surašė molinės veršelių fermos griuvėsių, buvusių fermų ir gyvenamojo namo, kurie neturi savininkų (ar kurių savininkai nežinomi), apskaitos aktus ir juos paskelbė spaudoje, Lazdijų rajono savivaldybės interneto svetainėje bei seniūnijų skelbimų lentose. Dėl minėtų objektų niekas nesikreipė ir nepateikė dokumentų, patvirtinančių nuosavybės teises į šiuos objektus. Todėl minėti objektai Alytaus apylinkės teismo 2018 m. rugsėjo 19 d., 2018 m. rugsėjo 20 d. ir 2018 m. spalio 11 d. sprendimais pripažinti bešeimininkiu turtu. Minėti objektai Nekilnojamojo turto registre neįregistruoti. Lazdijų rajono savivaldybės administracija įpareigojama šio sprendimo 1.3 papunktyje nurodytą nekilnojamąjį turtą įregistruoti Nekilnojamojo turto registre.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė